Modest Mouse

Modest Mouse indie rock estiloko musika taldea da, Isaak Brock abeslari, gitarra jotzaile eta kanta idazleak, Jeremiah Green bateria jotzaileak eta Eric Judy baxu jotzaileak Ameriketako Estatu Batuetako Issaquah herrian (Seattletik 27 kilometro ekialdera) 1993an sortua. Hasieratik hirukote horrek osatu du taldearen muina.

Grunge musika gorenean zegoela sortua, lehendabiziko albuma This Is a Long Drive for Someone with Nothing to Think About 1996an kaleratu zuen, Up Records diskoetxearekin. Bigarrena, The Lonesome Crowded West, hurrengo urtean iritsi zen.

Epic Records diskoetxearekin sinatu ondoren, The Moon & Antarctica diskoa plazaratu zuten 2000n. 2003an Jeremiah Green-ek taldea utzi zuen. Gehiegi nabaritu gabe, laugarren albuma Good News for People Who Love Bad News 2004an atera zuten. Arrakasta handia lortu zuten, batik bat "Float On" eta "Ocean Breathes Salty" kantekin.

Disko hori zabaltzeko bira luze baten ostean, 2006an estudiora itzuli zen Modest Mouse bosgarren albuma, We Were Dead Before the Ship Even Sank, kaleratzera. Aurrekoak arrakasta adina eskuratu zuten, "Dashboard" kanta nagusia zela. REM eta The Nationalekin urtebeteko bira egindakoan hurrengo diskoa prestatu dute.

 Diskoak 

UrteaIzenaDiskoetxea1996This Is a Long Drive for Someone with Nothing to Think AboutUp Records1997The Lonesome Crowded WestUp Records2000The Moon & AntarcticaEpic Records2004Good News for People Who Love Bad NewsEpic Records2007We Were Dead Before the Ship Even SankEpic Records2015Strangers to OurselvesEpic Records2021The Golden CasketEpic Records

 Kanpo estekak 

Kategoria:Ameriketako Estatu Batuetako rock musika taldeak
Kategoria:Ameriketako Estatu Batuetako musika taldeak
Kategoria:1990eko hamarkadako musika taldeak
Kategoria:2000ko hamarkadako musika taldeak